04/03/2022 | Administración LocalMunicipal
Cambre
Modificacion puntual das Normas Subsidiarias de Planeamento de Cambre na Unidade de Execución 8B

Mediante Orde da Consellería de Medio Ambiente, Territorio e Vivenda do 29 de outubro de 2021 apróbase definitivamente a modificación puntual das Normas subsidiarias de planeamento de Cambre na unidade de execución 8B, de conformidade cos artigos 60 e seguintes da Lei 2/2016, do solo de Galicia. O que se fai público de conformidade co establecido no artigo 82.3 da Lei 2/2016 do Solo de Galicia. Así mesmo faise constar que o dito acordo aprobatorio foi publicado no Diario Oficial de Galicia núm.222 do 18 de novembro de 2021 e remitido un exemplar desta modificación puntual á Consellería de Medio Ambiente, Territorio e Vivenda o 17 de febreiro de 2022 para a súa inscrición no Rexistro de Planeamento Urbanístico de Galicia, levándose a cabo a dita inscrición con data do 22 de febreiro de 2022, de conformidade co artigo 88.3 da Lei 2/2016 do solo de Galicia (ROTPG/P/18/2022). A normativa reguladora da modificación puntual das Normas subsidiarias de planeamento de Cambre na unidade de execución 8B é a seguinte: A presente Modificación Puntual das NSP de Cambre ten por obxecto a ordenación detallada dunha parte do solo urbano previsto no Temple. O contido ten como base o establecido na lexislación urbanística básica estatal e autonómica: - Real Decreto Lexislativo 7/2015, do 30 de outubro polo que se aproba o Texto refundido de la Ley del Suelo y Rehabilitación Urbana. - Lei 2/2016, do 10 de febreiro, do Solo de Galicia. - Decreto 143/2016 polo que se aproba o Regulamento da lei 2/2016, do 10 de febreiro, do Solo de Galicia. - Lei 15/2010, do 28 de decembro, de medidas fiscais e administrativas. O ámbito de modificación puntual é discontinuo e abrangue dous cuarteiróns de solo urbano do Temple, situados a norte e sur da Costa da Tapia e a unha distancia entre sí duns cen metros. Reflíctese na documentación gráfica cunha superficie total de 6.959m² Trala entrada en vigor, a vixencia da modificación puntual será indefinida, ata a súa revisión ou modificación. A modificación puntual será executiva inmediatamente trala entrada en vigor, segundo o previsto nos artigos 82 e 84 da Lei 2/2016 do Solo de Galicia. O seu corpo normativo aplicarase interpretando como supletorias as Normas Subsidiarias de Planeamento de Cambre, ou planeamento xeral que as substitúa. A competencia de formulación da modificación puntual é do Concello de Cambre. Corresponde ao Conselleiro competente en materia de urbanismo e ordenación do territorio a aprobación definitiva da Modificación Puntual. Memoria Xustificativa: Planos de Información: Planos de Ordenación Urbanística: Normas urbanísticas: Delimitan o contido urbanístico do dereito de propiedade, e xunto cos planos de ordenación, prevalecen sobre o resto de documentación. Estratexia de actuación e estudo económico: Establece os prazos e condicionantes técnicos e temporais para a realización das actuacións previstas na Modificación Puntual e avalía os custos das actuacións previstas, xustificando as previsións de recursos municipais. Informe xustificativo do cumprimento da normativa sectorial aplicable: Inclúe a relación de normativa sectorial empregada na redacción da Modificación Puntual incidindo nos aspectos significativos de aplicación. A Modificación Puntual non varía a clasificación do solo prevista nas NSP vixentes, que para o ámbito de actuación é de Solo Urbano. Identifícase dentro da modificación dúas áreas de solo urbano consolidado, que se rexirán pola ordenaza específica SUC-01. Delimítase ademais, un ámbito descontinuo de Actuación de Dotación, para o cal se inclúe ordenación detallada, incorporando as ordenanzas específicas SUC-01 e SUC-02. Atendendo ao uso e función que desempeña o solo, distínguese entre zonas e sistemas. As zonas constitúen áreas sometidas a un réxime uniforme, ben mediante a ordenanza que os diferenza, ou ben mediante áreas de reparto. De forma que os particulares podan exercer os seus dereitos unha vez resoltas as operacións de cesión e distribución, si fose o caso. Os sistemas son aquelas áreas de solo onde o interese colectivo transcende do interese particular. No ámbito de Modificación Puntual teñen representación: Sistema de dotacións de equipamento Sistema de espazos libres Sistema viario. Sistema de infraestructuras de servizos. Ao abeiro da lexislación urbanística, e derivado do réxime urbanístico da propiedade do solo, establécense dereitos e obrigas dos propietarios do solo. Estes poderán facer uso do aproveitamento que a Modificación Puntual atribúe, sempre e cando as intervencións que se realicen sobre del se axusten as súas determinacións.1. Aproveitamento a. Solo urbano consolidado Será o aproveitamento real, resultado da aplicación directa das Ordenanzas e as determinacións gráficas expresadas nos planos de ordenación. En todo caso, o aproveitamento estará condicionado polas limitacións derivadas da aplicación da normativa sectorial. b. Solo urbano non consolidado, actuación de dotación Nas áreas de reparto, segundo a lei do Solo de Galicia 2/2016 O 10% do aproveitamento corresponde á administración municipal, podendo ser substituída polo seu valor en metálico segundo se indica no artigo 21.2. a.2. Deberes e obrigas Os deberes e obrigas dos propietarios serán os estipulados na Lei do Solo de Galicia de 2/2016, no seu artigo 20 para o solo urbano consolidado, e no 21 para solo urbano non consolidado, con excepción da cesión de aproveitamento fixada no artigo 21.2. a, segundo o disposto no punto anterior desta normativa.3. Prazos a. Solo urbano consolidado A edificación dos solares deberá levarse a cabo nun prazo non superior aos 3 anos dende a aprobación definitiva desta Modificación Puntual no caso do solo urbano consolidado, e dende a recepción das obras de urbanización por parte do Concello no ámbito de solo urbano non consolidado. b. Solo urbano non consolidado O prazo para o cumprimento dos deberes de cesión, distribución de cargas e beneficios, e de urbanización, correspondente á Áctuación de Dotación, salvo que se fixen outros prazos máis esixentes nos convenios asinados cos particulares ou a administración pública, será:  O proxecto de equidistribución e o de urbanización redactarase nun prazo non superior a 3 anos dende a aprobación definitiva da Modificación Puntual. Considérase cumprido o deber de cesión e distribución de cargas e beneficios, coa aprobación definitiva da equidistribución.  As obras de urbanización levaranse a cabo nos seguintes 3 anos dende a aprobación do proxecto de urbanización e de equidistribución. Considérase cumprido o deber de urbanización, coa recepción polo concello das obras previstas nos correspondentes proxectos. A modificación puntual establece unha única área de reparto, co fin de posibilitar a distribución equitativa de cargas e beneficios, correspondente coa Actuación de Dotación definida, para a cal se fixa unha edificabilidade resultante. Neste documento inclúese a ordenación detallada da mesma, prevendo a súa xestión como polígono único e a través do sistema de actuación de Concerto. Co obxectivo de permitir unha mellor flexibilidade e adaptación ás circunstancias concretas do ámbito de modificación puntual, defínese a seguintes ordenanzas de solo urbano consolidado tomando como base a de Residencial Denso descrita nas NSP de Cambre: Vivendas plurifamiliares formadas por adicion de parcelas edificadas entre medianeiras e aliñadas con alo menos una das súas fachadas sobre espazo público. Vivendas plurifamiliares formadas por adicion de parcelas edificadas entre medianeiras ou por ordenacións volumétricas con fronte en todo o seu perímetro sobre espazo de uso público. Uso principal, residencial. Usos permitidos: comercial, servizos e pequena industria artesana compatible co residencial. Usos prohibidos: Os que non se atopen entre os uso principal ou permitidos. As viviendas deben ser exteriores, entendendo por tales, as que cumpran cos requisitos fixados nas Normas de Habitabilidade de Galicia aprobadas no decreto 29/2010, de 4 de marzo de 2010. Non se fixa, será a resultante de aplicar os parámetros da ordenanza á ordenación detallada fixada nos planos de ordenación. A altura máxima será de seis plantas (B+5), mais en cada caso deberá consultarse a indicada en planos para a zona concreta, e medirase en liña de fachada dende a rasante da beirarrúa ata a parte inferior do último forxado, co seguinte criterio: Planta baixa = 4m Plantas piso= 3 m Altura máxima total = 4+ 3 x nº de plantas piso Para casos de remate de edificación existente ou motivacións urbanísticas análogas, permítese superar a altura máxima sempre que non implique aumento de edificabilidade e sea xustificado razonadamente, de modo que non se considerará altura máxima a xenérica, senón a axeitada ao fin que se pretende. A medición de alturas en casos con pendente realizarase na vertical do punto medio da liña de fachada, non podendo nos seus extremos haber variacións superiores a 1,2m sobre a altura máxima permitida, debendo en caso contrario escalonar a construcción. En caso de bloques abertos, se a pendente do terreo ou do viario dera lugar á aparición de plantas semisótano, a altura máxima no punto máis desfavorable non sobrepasará 3,00 da altura máxima permitida. En caso de que se sobrepasara esta limitación deberá escalonarse a edificación. En calquera caso, tomaranse como referencia os alzados que se inclúen na ordenación detallada do ámbito. Permíte a construcción de sotos e semisotos, que computarán edificabilidad salvo nos casos excepcionados pola Lei do Solo de Galicia 2/2016. Permítense a partir dunha altura de 3.5m, medida no punto medio de fachada, e que en rúas con pendente non poderá ser en ningún punto inferior a 3m. Os voos poderán ocupar a fachada completa en plantas altas, non debendo sobrasair máis de 1m e gardando una distancia co marxe colindante de alo menos 1,5m. Poderán facerse sobre viarios e espazos libres de titularidade privada ou pública, sempre que a sección libre sexa igual ou superior a 12m, en ningún caso se permitirán sobre patios de rueiro. Aplicarase ás plantas semisoto, baixa e altas da edificación, de modo que a ocupación baixo rasante poderá ser total. Indicarase nos planos de ordenación, mais na sua ausencia de determinación gráficas aplicarase un fondo máximo de 14 metros. Os faldóns de cuberta realizaránse cunha pendente máxima do 50%, trazada dende a altura máxima de 1m dende o último forxado, en punta de voo se o houbera. Non se superará en ningún punto da cuberta a altura de 4,5m. O seu uso poderá ser residencial e asociados, mais computará en calquera caso edificabilidade de acordo ao disposto no artigo 41.4. a da LSG 2/2016 Da liña de cuberta só poderán sobresair elementos auxiliares necesarios para a evacuación de fume, antenas, pararraios, e as bufardas que cumpran o estipulado no aparatdo 2 do Anexo das Normas Subsidiarias Municipais. Crearase unha praza de garaxe por cada vivienda ou por cada 100m² de superficie construida destinada a outros usos. Cando sexa en planta soto, non computará edificabilidade segundo o disposto na Lei do Solo de Galicia 2/2016. Na saída ao espazo público esixirase un zaguán horizontal de medidas mínimas 5x3m, na saída ao espazo público. A rampa terá unha pendente máxima de 16% nos tramos rectos, e do 12% nos curvos. Nos casos en que se especifique graficamente en planos de ordenación, reservarase unha parte da planta a cota de viario ou espazo público como paso cuberto de uso público e titularidade privada, debendo cumplir coa normativa vixente en materia de espazos públicos. A reserva indicada en planos entenderase como mínima e obrigatoria, a partir da cal se poderá ampliar sen restricións. Esta reserva non será impedimento para o normal desenrolo estrutural e funcional das plantas altas, aínda que deberá minimizarse a interferencia da edificación sobre o paso definido como público. O mantemento destos espazos será a cargo da titularidade privada ou pública co seguinte reparto:  Administración Municipal:  Pavimento ou revestimento superior, así como a súa capa base dende a capa de impermeabilización.  Instalacións urbanas en caso de que se dispuxeran descolgadas interiormente á propiedade privada.  Titularidade privada:  Solución constructiva de impermeabilización, constituída por capa superior de protección de alo menos 5cm de mortero, impermeabilización, soporte, e de ser necesario, illamento térmico. Conlevará unha servidume de paso superior pública permanente, e una servidume de paso inferior destinada a instalación urbanas.1. O ámbito de solo urbano non consolidado responde ás seguintes superficies e aproveitamento máximo: 2. Os novos volumes edificatorios empregarán as tipoloxías previstas na ordenanza Residencial Denso 2, cuxas determinacións se complementan coa documentación gráfica incluída na colección de planos de ordenación.3. Sistema viario: O sistema viario público inclúe os espazos de circulación de titularidade e uso público, que non forman parte do sistema de espazos libres. O subsolo deste sistema poderá ser empregado para a ubicación de instalacións urbanas e aparcadoiros soterrados (estando ao disposto no artigo 42.8 da LSG 2/2016 e art 65 do seu Regulamento). 4. As conexións de espazo público fíxanse graficamente nos planos de ordenación, limitando a ocupación da edificación en planta baixa e creando itinerarios públicos sobre solos de titularidade privada. O proxecto edificatorio terá en conta estas relacións tratando de potenciar a súa continuidade, fluidez e unidade. A reserva destas conexións non será impedimento para o normal desenrolo estrutural e de servizos dos edificios, aínda que se deberá minimizar a interferencia coas zonas de circulación pública.5. Prazas de aparcadoiro en dominio público. En aplicación do artigo 42.2. c da LSG, do aproveitamento lucrativo previsto dedúcese unha reserva mínima de 70 prazas de aparcamento, das cales 18 deberán ser de dominio público. Estas prazas integraranse no viario público dos ámbitos leste e oeste. Alo menos unha delas cumprirá coas condicións de aparcamento accesible.6. Prazas de aparcadoiro de dominio privado: En aplicación da LSG, a reserva mínima de prazas de aparcamento de dominio privado será de 52. Ademáis, establécese a condición complementaria de reserva dunha prazas de aparcamento por vivenda.7. Prevese a construción de aparcamentos baixo rasante, que poderán abranguer a totalidade das parcelas privadas.8. As cesións de sistema local de espazos libres, equipamento e viario, defínense graficamente nos planos de ordenación. As reservas de proxecto satisfán as esixencias da LSG: 9. Espazos libres:  Estarase ao disposto con carácter supletorio, ao fixado nas Normas Subsidiarias Municipais (art 61 e 62).  En canto a servizos urbanos, nos espazos de nova creación preveranse as seguintes conexións: - Abastecemento, destinadas a rego e suministro de fontes públicas de auga potable. - Iluminación pública - Electricidade (forza) - Telecomunicacións - Recollida de augas pluviais  Estudarase o asollamento a fin de definir elementos de parasol vexetais ou artificiais, no caso de ser precisos, e que estando abertos en alo menos dúas frontes e resultando integrados no espazo libre, non computarán a efectos da edificabilidade máxima fixada na ordenanza das NSP. Do mesmo xeito poderán plantearse elementos de resgardo da choiva.  Incorporaranse elementos vexetais de porte arbustivo ou arbóreo, empregando especies preferentemente de tipo autóctono, e que sexan pouco dependentes, evitando un elevado mantemento a efectos de rego e recollida de froitos. Nas parcelas de cesión de espazo libre, e nas áreas de viario público con amplitude suficiente, cumprirase coa prantación de árbores mínima esixida en aplicación do artigo 42 da LSG, que é de 70 unidades.  Evitarase a instalación de peches nos espazos libres, salvo que por motivos de seguridade pública sexan recomendados pola autoridade responsable. En calquera caso, de instalar unha liña de peche será permeable visualmente en toda a súa altura, e sempre que sexa posible procurarán a integración co seu espazo público colindante.  O subsolo do espazo libre poderá ser destinado á aparcadoiro, para o que se estará ao disposto no artigo 42.8 da LSG 2/2016 e art 65 do seu Regulamento.10. Dotacións de equipamento:  Estarase ao disposto nas Normas Subsidiarias Municipais (art 63 e 64), e na Lei do Solo de Galicia (2/2016).  O subsolo do equipamento dotacional poderá ser destinado á aparcadoiro, para o que se estará ao disposto no artigo 42.8 da LSG 2/2016 e art 65 do seu Regulamento.11. Coeficientes de ponderación entre usos e tipoloxías: Os edificios, construcións e instalacións deberán responder a solucións construtivas, estéticas e de relación acordes co seu entorno de calidade. A estes efectos estarase ao disposto no artigo 91 da Lei 2/2016. Con carácter xeral, a escala, volume, forma, materiais de acabado e cores, deberán ser sensibles ao contexto en base a unha proposta arquitectónica meditada que se exporá na memoria de proxecto. Poderán admitirse intervencións novidosas, no caso de que presenten solucións de especial calidade arquitectónica e creativa, sempre que estean debidamente xustificadas en canto á integración e harmonización co seu entorno. Na ordenación prevista no ámbito desta modificación puntual non se prevé a creación de novas paredes medianeiras descubertas. As conexións de espazo público en planta baixa fíxanse graficamente nos planos de ordenación, acoutando a ocupación da edificación en planta baixa. Os pasos públicos a través da planta baixa de edificios públicos ou privados deberán resultar integrados na estética do espazo público do seu entorno, coidando os materiais de acabado, iluminación, axardinamento e mobiliario no caso de que os houbese. A estos efectos, perseguerase a continuidade e a secuencia, sen necesariamente reproducir literalmente solucións existentes. En xeral respectarase a norma que resulte máis restritiva entre as determinacións da modificación puntual, a LSG 2/2016 e outras normativas sectoriais vixentes que fosen de aplicación, interpretando as NSP 1994 como supletorias. Para a execución de obras e instalacións no contorno das estradas autonómicas, establécese como requisito previo ao outorgamento da licenza municipal, a realización dos estudos necesarios para a determinación dos niveis sonoros esperables, así como para o establecemento das limitacións á edificabilidade ou da obrigatoriedade de dispor dos medios de protección acústica necesarios, en caso de superarse os umbrais recomendados, segundo o establecido na normativa básica estatal en materia de ruído ou na correspondente normativa autonómica de desenvolvemento. No que respecta ás edificacións, o cumprimento en materia de ruído xustificarase tendo en conta os estudos de mapa de ruído elaborados para a estrada AC211, en cumprimento da directiva comunitaria 2002/49/CE, e que dado que amosan niveis de ruido superiores aos regulamentados nas áreas residenciais, será preciso insistir na eficacia constructiva do illamento. Con respecto ás servidumes aeronáuticas, lémbrase que a totalidade do ámbito da Modificación Puntual se atopa incluído nas Zonas de Servidumes Aeronáuticas correspondentes ao Aeroporto da Coruña. As liñas de nivel das superficies limitadoras das servidumes Aeronáuticas do Aeroporto da Coruña que afectan a dito ámbito, determinan as alturas (respecto do nivel do mar) que non debe sobrepasar ningunha construcción (incluídos tódolos seus elementos como antenas, pararraios, chemineas, equipos de aire acondicionado, caixas de ascensores, carteis, remates decorativos, etc), modificacións do terreo ou obxecto fixo (postes, antenas, aeroxeradores incluídas as súas palas, carteis, etc), así como o gálibo de viario ou vía férrea. Debido á inclusión do ámbito na zona de servidume aeronáutica, a execución de calquera construcción, instalación (postes, antenas, aeroxeradores, medios necesarios para a construcción (incluídas as grúas de construcción e similares)), ou plantación, requerirá acordo favorable previo da Agencia Estatal de Seguridad Aérea (AESA), conforme aos artigos 30 e 31 do Decreto 584/1972. Cambre, 25 de febreiro de 2022 O concelleiro delegado da Área de Urbanismo e Obras P. D. (R. A. nº 1323/2019, do 1 de xullo) Juan González Leirós